ΤΕΤΑΡΤΗ ΟΔΗΓΙΑ ΤΟΥ ΣΥΜΒΟΥΛΙΟΥ

της 20ης Δεκεμβρίου 1971

περί της εναρμονίσεως των νομοθεσιών των Κρατών μελών , των σχετικών με τους φόρους κύκλου εργασιών - Εισαγωγή του φόρου ποστιθεμένης αξίας στην Ιταλία

( 71/401/ΕΟΚ )

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ,

Έχοντας υπόψη :

τη συνθήκη περί ιδρύσεως της Ευρωπαϊκής Οικονομικής Κοινότητος , και ιδίως τα άρθρα 99 και 100 ,

την πρόταση της Επιτροπής ,

τη γνώμη της Συνελεύσεως ,

Εκτιμώντας :

ότι δια του νόμου περί φορολογικής μεταρρυθμίσεως αριθ. 825 της 9ης Οκτωβρίου 1971 η Ιταλική Δημοκρατία αντικατέστησε το σύστημα του σωρευτικού και επαναληπτικού φόρου επί του κύκλου εργασιών με το σύστημα του φόρου προστιθεμένης αξίας , σύμφωνα με την πρώτη οδηγία του Συμβουλίου της 11ης Απριλίου 1967 περί της εναρμονίσεως των νομοθεσιών των Κρατών μελών , των σχετικών με τους φόρους κύκλου εργασιών (1) , όπως ετροποποιήθη από την οδηγία της 9ης Δεκεμβρίου 1969 (2) .

ότι πάντως η Ιταλική Δημοκρατία γνωστοποιεί ότι για τεχνικούς λόγους δεν είναι σε θέση να λάβει τα αναγκαία μέτρα εφαρμογής , ώστε ο φόρος προστιθεμένης αξίας να εφαρμοσθεί πραγματικά από την ημερομηνία της 1ης Ιανουαρίου 1972 , η οποία ορίσθηκε από την τρίτη οδηγία του Συμβουλίου της 9ης Δεκεμβρίου 1969 περί της εναρμονίσεως των νομοθεσιών των Κρατών μελών , των σχετικών με τους φόρους κύκλου εργασιών (2) ότι η Ιταλική Δημοκρατία ζητεί επομένως πρόσθετη προθεσμία έξι μηνών δια την εφαρμογή του φόρου τούτου .

ότι λόγω των πολύ συντόμων προθεσμιών , οι οποίες παρεσχέθησαν στην Ιταλική Κυβέρνηση για να θεσπίσει τις αναγκαίες τεχνικές διατάξεις σπό της ψηφίσεως του νόμου μέχρι της 1ης Ιανουαρίου 1972 , συντρέχει λόγος να γίνει δεκτή η αίτηση αυτή .

ότι ένας από τους βασικούς στόχους της εναρμονίσεως των φόρων κύκλου εργασιών είναι η δημιουργία με την εισαγωγή του κοινού συστήματος του φόρου προστιθεμένης αξίας των προϋποθέσεων , οι οποίες θα επιτρέψουν να αποτραπεί η νόθευση του αναταγωνισμού από την εφαρμογή των φόρων αυτών .

ότι ο σκοπός αυτός δεν θα καταστεί δυνατό να επιτευχθεί κατά την 1η Ιανουαρίου 1972 , ιδίως στο πεδίο των συναλλαγών , εφόσον ένα των Κρατών μελών θα συνεχίσει να εφαρμόζει , ως φόρους κύκλου εργασιών , μέσους συντελεστές συμψηφισμού των εσωτερικών φόρων , οι οποίοι λόγω της κατ’ αποκοπή φύσεώς τους θα ηδύναντο να επιφέρουν διακρίσεις φορολογικής μεταχειρίσεως προς όφελος ορισμένων εξαγομένων προϊόντων και εις βάρος ορισμένων εισαγομένων προϊόντων ότι πρέπει , επομένως , να μη αυξήσει η Ιταλική Δημοκρατία τους ισχύοντες μέσους συντελεστές συμψηφισμού ,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :

Άρθρο 1

Κατά παρέκκλιση του άρθρου 1 της πρώτης οδηγίας του Συμβουλίου της 11ης Απριλίου 1967 , όπως ετροποποιήθη από την οδηγία της 9ης Δεκεμβρίου 1969 , επιτρέπεται στην Ιταλική Δημοκρατία να θέσει σε εφαρμογή το κοινό σύστημα του φόρου προστιθεμένης αξίας σε χρόνο όχι μεταγενέστερο της 1ης Ιουλίου 1972 .

Άρθρο 2

Για να προέλθει στις συνεννοήσεις και πληροφορίες , περί των οποίων ορίζουν η πρώτη και η δευτέρα οδηγία του Συμβουλίου της 11ης Απριλίου 1967 περί της εναρμονίσεως των νομοθεσιών των Κρατών μελών των σχετικών με τους φόρους κύκλου εργασιών (3) , η Ιταλική Δημοκρατία θα παραδώσει το ταχύτερο τα αναγκαία προς τον σκοπό αυτόν στοιχεία .

Άρθρο 3

Οι ισχύοντες σήμερα μέσοι συντελεστές όπως ορίζονται στο άρθρο 2 της οδηγίας της 9ης Δεκεμβρίου 1969 δεν δύνανται να αυξηθούν .

Άρθρο 4

Η παρούσα οδηγία απευθύνεται στην Ιταλική Δημοκρατία .

Έγινε στις Βρυξέλες , στις 20 Δεκεμβρίου 1971 .

Για το Συμβούλιο

Ο Πρόεδρος

M. PEDINI

(1) ΕΕ αριθ. 71 της 14 . 4 . 1967 , σ. 1301/67 .

(2) ΕΕ αριθ. N 320 της 20 . 12 . 1969 , σ. 34 .

(3) ΕΕ αριθ. 71 της 14 . 4 . 1967 , σ. 1301/67 και 1303/67 .